**מצפן מורשת**

**מבצע "משפחה במצור"**

**על טוהר הנשק ודבקות במשימה**

"... גם אם משהו משתבש, ולעולם דברים משתבשים בקרב, העמידה במשימה והחתירה למגע, אלו דברים שהולכים איתי מאז הרבה מאוד שנים." (רפי מילוא)

**תקציר האירוע**

מבצע "משפחה במצור" היה מבצע של גדוד הסיור של חטיבת גולני בנובמבר 2002. מטרת המבצע הייתה לעצור חוליית מחבלים, המורכבת משלושה אחים פעילי חמאס בכירים. יעדי התקיפה היו שני הבתים של המשפחה בשכונת סג'עיה. הכוח של סיירת גולני בפיקודו של רפי מילוא מחלק את היעד של שני בתי המחבלים לשני צוותי לוחמים, בפיקודם של אורן אנטמן ואביחי זעפרני. המבצע תוכנן כקרב מהיר, המנוהל על ידי כוח קטן וזריז, תוך שימוש בעקרון ההפתעה.

בליל המבצע נסעו הכוחות לעבר היעד. הנסיעה התבצעה על ידי נהגים שמיומנים בהגעה ליעדים תוך נסיעה במהירות גבוהה. במהלך הנסיעה אחד הנהגים נתקע במכשול על ציר התנועה, דבר שגרם לתאונת שרשרת. למרות זאת, התקבלה החלטה שממשיכים במשימה.

אורן, מתחיל להתקדם לעבר היעד יחד עם הצוות שלו על מנת לכתר את המקום. במקום נצורים מחבלים וגם אזרחים, הלוחמים קוראים להם לצאת ולאחר מכן נותנים מכת אש לעבר המבנים. הלוחמים מחליטים לפרוץ למבנה וכשהם נכנסים פנימה הנשים והילדים יוצאים, והלוחמים חושבים שהמחבלים נשארו בפנים.

הצוות של אורן נכנס לבית, אך הם לא מוצאים את המחבלים בפנים. באותו זמן הצוות של אביחי החל לסרוק את הבית הסמוך, והם הבינו שיש מחבל בקומה למעלה. הכוח מחליט לסגת אחורה ולתת עוד מכת אש על המבנה בירי טנקים על הקומה העליונה. הכוח חוזר למבנה ומגלה שמהירי גרם המדרגות למעלה קרס ואי אפשר לעלות למעלה.

הכוח של אביחי נכנס לבית השכן, כדי לחפש דרך לעבור ממנו אל היעד. בבית השכן, שלא זוהה כבית חשוד, הפתיעו את הכוח מחבלים מטווח אפס ופרץ קרב יריות ביניהם לבין הלוחמים במהלכו נהרגו שני מחבלים. הכוח, בפיקודו של רפי מילוא, עובר מהבית השכן וחוזר אל בית היעד, מגיע אל הקומה העליונה ומחסל מחבל נוסף. המשימה בוצעה בהצלחה, הכוח השמידו את חוליה.

**שאלות לדיון**

* *"אמרו לנו 'לא משנה מה קרה, נשלח לכם עוד רכבים תתפסו שם רכבים של הכוחות מאחוריכם ותראו שאתם ממשיכים להגיע ליעדים". אני זוכר שאז אמרתי לעצמי.. זה נקרא דבקות במשימה.'* (אביחי זעפרני**,** מפקד צוות בסיירת)

עוד בטרם הגיעו ליעדים, תנועת הכוח נעצרה עקב תאונת השרשרת. כיצד הצליח הכוח להתאושש מהתאונה? כיצד התמודדות הלוחמים עם השינוי בתכנון הקרב ועם אי הוודאות?

החיילים והמפקדים פעלו תוך **דבקות במשימה**. מהי דבקות במשימה עבורכם? כיצד היא באה לידי ביטוי בתפקיד ובעשייה שלכם?

* אחת המורכבויות המרכזיות במבצע 'משפחה במצור' הייתה הלחימה בתוך אוכלוסייה אזרחית, היעד עצמו של המשימה אכלס מחבלים יחד עם נשים וילדים. כיצד באו לידי ביטוי **ערך כבוד האדם וערך טוהר הנשק** במבצע? כיצד ערכים אלו השפיעו על התנהלות הלוחמים?

**סיכום מפקד**

* תכנון המשימה התבסס על הצורך להגיע במהירות למקום ולכתר את המחבלים. לכן הייתה חשיבות גדולה לנהגים, שתפקידם היה להסיע את הכוחות למקום במהירות. כאשר משימת הנהגים השתבשה, הדבר השפיע על המשך המשימה. על מנת לבצע את המשימה היה צורך **בשיתוף פעולה** בין כלל הכוחות וכל אחד מהשותפים היה צריך לפעול **במקצועיות.**
* *"המשימה שקיבלתי היא מורכבת. כי אני צריך לחדור לתוך בית שאני יודע שעדיין יש שם אזרחים וחפים מפשע, ומחבלים ביחד, זאת אומרת שאני לא יכול להיכנס ולירות בכל מי שנמצא בבית..".* (אביחי זעפרני).

יש חשיבות גדולה לנקוט באמצעי זהירות על מנת למנוע פגיעה בבלתי מעורבים, משרתי צה"ל נדרשים שלא להשתמש בנשק ובכוח כדי לפגוע פגיעה מכוונת באזרחים או בבלתי מעורבים. במבצע "משפחה במצור" הלוחמים עשו כמיטב יכולתם על מנת להימנע מפגיעה בחפים, גם כאשר הדבר הקשה עליהם את ביצוע המשימה.

* **"דבקות במשימה וחתירה לניצחון- החייל ילחם ויפעל באומץ לב נוכח כל הסכנות והמכשולים שבפניו, וידבק במשימתו בנחישות ובתבונה, עד כדי חירוף הנפש" (**מתוך רוח צה"ל)

דבקות במשימה מחייבת נחישות והתמדה, אותה הראו הכוחות בכך שלמרות אתרים וחוסר וודאות הם המשיכו ובצעו את משימתם.

*"הסיפור הזה של העמידה במשימה, החתירה למגע, גם אם משהו משתבש, ולעולם דברים משתבשים בקרב, לי זה היה משהו שהולך איתי מאז הרבה מאוד שנים." (רפי מילוא)*